10. Posilňovanie Európskej susedskej politiky (hlasovanie) 
Správa: Obiols i Germŕ a Tannock
- Pred začiatkom hlasovania o odseku 14/2:
Hélène Flautre
(FR) Vážený pán predseda, ospravedlňte ma, chcela by som len objasniť, že vypustenie výrazu "readmisné dohody" sa týka len prvej časti odseku 14. Chcem to povedať len preto, aby nedošlo k nedorozumeniu pri vysvetlení hlasovania.
- Pred hlasovaním o pozmeňujúcom a doplňujúcom návrhu 3:
Charles Tannock  
spravodajca. - Vážený pán predseda, k odseku 19a by som chcel pridať toto znenie: "zdôrazňuje tiež potrebu zapojenia a spolupráce s krajinami Európskeho hospodárskeho priestoru (Islandu, Nórska, Lichtenštajnska) a Švajčiarskom, a plne využiť ich skúsenosti zo spolupráce s EÚ."
(Ústny pozmeňujúci a doplňujúci návrh bol prijatý.)
- Pred začiatkom hlasovania o odseku 42:
Charles Tannock  
spravodajca. - Vážený pán predseda, len potvrdzujem, že cieľom ústneho pozmeňujúceho a doplňujúceho návrhu je vypustenie odseku, a preto by sa o ňom malo hlasovať skôr ako o pozmeňujúcom a doplňujúcom návrhu 13, čo znamená, že poradie hlasovania uvedené v zozname sa musí zmeniť.
(Ústny pozmeňujúci a doplňujúci návrh bol prijatý)
